เอ็มพิคฯโกยกำไรขายหนังเคเบิล
เอ็มพิคฯ มั่นใจทั้งปีกำไรสุทธิ 50 ล้านบาท พลิกจากขาดทุน มองครึ่งปีหลังฟื้น มีหนังใหญ่เข้าฉาย ขายหนังเคเบิลรุ่ง
24 ส.ค. 2555

เอ็มพิคฯ มั่นใจทั้งปีกำไรสุทธิ 50 ล้านบาท พลิกจากขาดทุน มองครึ่งปีหลังฟื้น มีหนังใหญ่เข้าฉาย ขายหนังเคเบิลรุ่ง 
นายเผด็จ หงษ์ฟ้า ประธานกรรมการบริหาร บริษัท เอ็ม พิคเจอร์ส เอ็นเตอร์เทนเม้นท์ (MPIC) เปิดเผยว่า ในปีนี้บริษัทคาดว่าทั้งปีจะกลับมามีกำไรสุทธิได้ในระดับ 50 ล้านบาท พลิกจากครึ่งปีนี้ขาดทุนสุทธิ 14 ล้านบาท แต่กำไรที่ทำได้จะน้อยกว่าทั้งปีก่อนที่มีจำนวน 61 ล้านบาท 
สาเหตุที่มั่นใจว่าทั้งปีจะมีกำไร เนื่องจากอัตรากำไรขั้นต้นในปีนี้น่าจะเฉลี่ยอยู่ที่ 30% ดีขึ้นเมื่อเทียบกับครึ่งแรกอยู่ที่ระดับ 27% และแนวโน้มครึ่งปีหลังจะดีขึ้นตามวัฏจักรธุรกิจเข้าสู่วงจรขาขึ้น มีภาพยนตร์ฟอร์มใหญ่เข้า 4 เรื่อง รวมถึงการขายลิขสิทธิ์ภาพยนตร์ให้กับผู้ประกอบการเคเบิลทีวีมีแนวโน้มที่ดีขึ้น 
ปัจจุบันมีผู้ประกอบธุรกิจเคเบิลเพิ่มขึ้นประมาณ 300 ราย ไม่ว่าจะเป็นแกรมมี่ อาร์เอส เป็นต้น จากเดิมที่จำกัดเพียงแค่ทรูฯ โดยคาดว่าจะมีรายได้จากส่วนนี้ถึง 46 ล้านบาท เพิ่มกว่าเท่าตัวจากปีที่ผ่านมาอยู่ที่19 ล้านบาท หนุนให้รายได้ยังคงเติบโตไปตามเป้าหมาย 1015% จากปีก่อนอยู่ที่ระดับ 1,056 ล้านบาท 
สำหรับปัจจัยหลักที่ทำให้กำไรลดลงในช่วง 6 เดือนแรกปีนี้ เนื่องจากบริษัทได้ปรับนโยบายการตัดค่าเสื่อมลิขสิทธิ์ภาพยนตร์จาก 70%เป็น 80% เพื่อให้สอดคล้องกับรายได้ซึ่งจะสูงในปีแรกที่เข้ามา ทำให้มีค่าใช้จ่ายเพิ่มขึ้นถึง 1920 ล้านบาทในปีนี้ แต่ปีถัดไปจะดีขึ้นและเป็นเพียงผลทางบัญชีเท่านั้น 
งบการลงทุนของบริษัทในปีนี้ จะใช้เงินประมาณ 200 ล้านบาท ในการสร้างภาพยนตร์จำนวน 6 เรื่อง ในจำนวนนี้รวมแผนการสร้างภาพยนตร์เรื่องคู่กรรม โดยมี “ณเดชน์ คูกิมิยะ” มารับบทนำ ใช้เงินลงทุน 6070 ล้านบาท หากไม่ทันฉายในปีนี้จะกำหนดไปฉายในช่วงวาเลนไทน์ในปีหน้า คาดว่าจะทำรายได้ 100 ล้านบาท
บริษัทวางแผนปี 2556 จะมีการสร้างภาพยนตร์อีก 8 เรื่อง โดยจะลงทุนเอง 45 เรื่อง และดึงผู้กำกับภาพยนตร์ชั้นนำมาร่วมงานด้วย 
นอกจากนี้ บริษัทกำลังเจรจาพันธมิตรเพื่อซื้อลิขสิทธิ์การ์ตูนเน็ตเวิร์กเพื่อนำเสนอผ่านช่องเคเบิลทีวี ใช้เงินลงทุนราว 100 ล้านบาท คาดว่าจะเริ่มได้ในปีหน้าและเจรจาหาสตูดิโอใหม่ เพื่อทดแทนโซนี่สตูดิโอที่หมดสัญญาลงเมื่อไตรมาส 2 ปีนี้